Kampen mellem ADH og Sønderjyske var for alvor i fare for at blive aflyst. ADH havde overskredet tidsfristen og ikke betalt dommergebyret på 10.500 kroner. Hvis ikke DHF havde modtaget pengene inden klokken 14, var hverken dommere eller udehold mødt op. - Klubben har betalt for dommer og observatør. Så kampen bliver gennemført, siger Frank Schmidt, der er chef for turneringsafdelingen i Dansk Håndbold Forbund. Det er klubbens egen direktør, Lars Steffensen, der har betalt de 10.500 kroner af egen lomme. Han synes ikke, at klubben skal stoppe på den baggrund. Aalborg DH er truet af alvorlige økonomiske problemer, men de har alligevel fundet penge til dommerne. Kampen spilles derfor i Gigantium klokken 19:00. Det kan blive klubbens sidste, hvis de går konkurs.

Referat:
Kampen mellem Aalborg DH og Sønderjyske spilles alligevel klokken 19:00 i aften.